ประธานสภาผู้แทนราษฎร ระบุฝ่ายค้านสามารถยื่นตรวจสอบจริยธรรมนายกรัฐมนตรีได้แม้ปิดสมัยประชุมสภา
ประธานสภาผู้แทนราษฎร ระบุฝ่ายค้านสามารถยื่นตรวจสอบจริยธรรมนายกรัฐมนตรีได้แม้ปิดสมัยประชุมสภานายชวน หลีกภัย ประธานสภาผู้แทนราษฎร กล่าวถึงกรณีที่ฝ่ายค้านเตรียมยื่นเรื่องให้ประธานสภาผู้แทนราษฎรส่งเรื่องไปยังคณะกรรมการป้องกันและปราบปรามการทจริตแห่งชาติ หรือ ป.ป.ช. เพื่อขอให้ตรวจสอบจริยธรรมร้ายแรงของนายกรัฐมนตรี ว่า การยื่นเรื่องดังกล่าวสามารถกระทำเมื่อใดก็ได้ แม้ขณะนี้จะเป็นช่วงปิดสมัยประชุมสภา แต่สิ่งสำคัญคือ การยื่นตรวจสอบจะต้องเข้าองค์ประกอบตามข้อกฎหมาย ส่วนสภาผู้แทนราษฎรในฐานะผู้ส่งต่อคำร้องจะต้องพิจารณาว่าเข้าหลักเกณฑ์ตามกฎหมายใด ซึ่งเรื่องนี้จะตอบได้ก็ต่อเมื่อฝ่ายค้านยื่นเรื่องมายังสภาผู้แทนราษฎรประธานสภาผู้แทนราษฎร ยังกล่าวถึงกรณีที่มีการตั้งข้อสังเกตว่าคำวินิจฉัยของศาลมีผลผูกพันทุกองค์กร ว่า ตามมาตรา 211 ของรัฐธรรมนูญให้คำวินิจฉัยมีผลผูกพันกับทุกองค์กร แต่กรณีที่ศาลรัฐธรรมนูญไม่รับเรื่องของผู้ตรวจการแผ่นดินที่ส่งเรื่องให้วินิจฉัยปมถวายสัตย์ปฏิญาณนั้นไม่ใช่การวินิจฉัยแต่เป็นคำสั่ง ส่วนที่คำสั่งดังกล่าวของศาลรัฐธรรมนูญมีคำพ่วงท้ายเอาไว้ก็เป็นเรื่องที่ต้องรับฟัง แต่ทั้งนี้ต้องรอคำร้องของฝ่ายค้านยื่นมายังสภาผู้แทนราษฎรก่อนถึงจะพิจารณาได้ จะพูดแทนไม่ได้ว่าสิ่งใดเข้าหลักเกณฑ์ แต่ผู้ที่จะยื่นเรื่องต้องเป็นฝ่ายศึกษาเองว่าจะเข้าไปเป็นตามช่องทางใด แต่สิ่งสำคัญคืออยากให้กระบวนการประชาธิปไตยเดือนหน้าไปตามปกติ